Britaniya HDKning eng katta kemasi - Queen Elizabeth aviatashuvchisi – Shotlandiyadagi portdan ilk bor safarga chiqadi. Bu haqda Sky News xabar bermoqda. Xabar qilinishicha, Queen Elizabeth ikki yil davomida dengiz sinovlarida ishtirok etadi. Aviatashuvchi ekipaji 700 nafar dengizchidan iborat, ular so‘nggi bir-ikki hafta davomida kema bortida mashqlar o‘tkazdi. Dengizchilar uchun ilk vazifa – kemani ko‘rfazdan olib chiqish bo‘ladi. Aviatashuvchi jangovar sinovlarga 2018 yilning oktabrida kirishadi. Ular AQSh Sharqiy qirg‘oqlarida bo‘lib o‘tadi.